ফের নতুন ব্যবস্থা চালু করতে চলেছে ভারতীয় রেল!

ওয়েব ডেস্ক : যাত্রীদের স্বাচ্ছন্দ্যের জন্য ইতিমধ্যে একাধিক পদক্ষেপ নিয়েছে ভারতীয় রেল (Indian Railway)। তার মধ্যেই আবার নতুন ব্যবস্থা (New System) চালু করা হল রেলের তরফে। এবার থেকে স্লিপার কামরাতেও (Sleeper compartment) পাওয়া যাবে বেশ কিছু সুবিধা। তার জন্য সাধারণ মানুষকে খরচ করতে হবে অল্প কিছু টাকা। এমনটাই জানানো হয়েছে রেলের দক্ষিণ শাখার (South Zone) তরফে।

জানা যাচ্ছে, এবার থেকে রেলের দক্ষিণ শাখায় (South Zone) স্লিপার কামরাতে পাওয়া যাবে সোয়ার জন্য বিছানা। এতদিন বাতানুকূল কামরায় এমন ব্যবস্থা ছিল। কিন্তু এবার থেকে স্লিপার কামরাতেও এই পরিষেবা চালু হতে হচ্ছে। এর ফলে স্লিপার কামরায় যারা যাতায়াত করেন, বিশেষ করে শীতের সময় যারা যাতায়াত করেন, তাঁরা সুবিধা পাবেন বলেই মনে করা হচ্ছে।

আরও খবর : সাভারকরকে ‘অপমান’, রাহুলের বিরুদ্ধে ফাঁকা সিডি পেশ, অস্বস্তিতে আইনজীবী

২০২৩-২৪ সালে রেলের আয় বাড়ানোর জন্য নতুন ব্যবস্থা চালু করা হয়েছে। সেই ব্যবস্থায় ঠিকাদারকে বেডরোল কেনা, যান্ত্রিকভাবে ধোয়া, প্যাকিং, লোডিং, বিতরণ এবং সংরক্ষণের দায়িত্ব দেওয়া হবে। তা থেকে রেলের দক্ষিণ শাখায় ২৮.২৭ লক্ষ টাকা আয় বেশি হবে বলে আশা করছে রেল।

রেলের তরফে জানানো হয়েছে, এই পরিষেবা চালু হয়ে ২০২৬ সালের ১ জানুয়ারি থেকে। প্রথম দফায় ১০টি এক্সপ্রেস ট্রেনে পরীক্ষামূলকভাবে এই ব্যবস্থাটি চালু করা হবে। আর স্লিপার কামরায়, চাদর, বালিশ ও বালিশের কভারের জন্য একজন যাত্রীকে খরচ করতে হবে ৫০ টাকা। যার মধ্যে চাদরের দাম হবে ২০ টাকা ও বালিশ ও তার কভারের দাম হবে ৩০ টাকা। দক্ষিণ শাখার বিভিন্ন এক্সট্রেনে এই সুবিধা পাবেন সাধারণ মানুষ।

দেখুন অন্য খবর :